cyanic-selkie/wikianc huggingface dataset:
বহির্জাগতিক বুদ্ধিমত্তা অনুসন্ধান
ফার্মির প্যারাডক্স
ইতালীয় পদার্থবিজ্ঞানী এনরিকো ফারমি ১৯৫০-এর দশকে প্রস্তাব করেছিলেন যে যদি মহাবিশ্বব্যাপী প্রযুক্তিগতভাবে উন্নত সভ্যতার উপস্থিতি সুলভ হয় তবে কোন না কোনবাবে তারা শনাক্তযোগ্য হওয়া উচিত। উপস্থিত ব্যক্তিবর্গের মতে, ফার্মি জিজ্ঞেস করেছিলেন, "তারা কোথায়?" বা, "আর সবাই কোথায়?"।
ফার্মি প্যারাডক্স প্রশ্ন করে কেন বহির্জাগতিক কোন সভ্যতা পৃথিবীতে আগমন করে নি,, এবং একই যুক্তিতে প্রশ্ন করা যায়, কেন বহির্জাগতিক সভ্যতার কোন সংকেত পর্যন্ত এখনও শনাক্ত করা যায়নি। এ প্রশ্নটি সেটি গবেষণারক্ষেত্রে "বিশাল নীরবতা" (The Great Silence) নামেও পরিচিত।
ফার্মি প্যারাডক্স এভাবে বর্ণনা করা যায়:
এক্ষেত্রে একটি গুরুত্বপূর্ণ সমস্যা মহাবিশ্বের বিশালতা। চার্লস স্টুয়ার্ট বোইয়ার বলেছেন, মানবসভ্যতার সমতুল্য কোন সভ্যতা যারা ১০০ বছরের কম সময় ধরে বেতার সংকেত নির্গমন করছে, বর্তমানে বিশ্বের সবচেয়ে সংবেদনশীল রেডিও টেলিস্কোপেও তাদের শনাক্ত করার মত পর্যাপ্ত ক্ষমতা নেই। সেরেনডিপ এবং অন্যান্য অধিকাংশ সেটি প্রকল্পে বহিরাগত সভ্যতার প্রেরিত সংকেত শনাক্ত করতে হলে, বস্তুত সংকেতটি সরাসরি পৃথিবীর দিকে উচ্চশক্তিতে প্রেরিত হতে হবে। এ যুক্তির আরও একটি অনুসিদ্ধান্ত হল, পৃথিবীর সভ্যতাও বর্তমানে কেবল ১০০ আলোকবর্ষ দূরত্বের বাইরের কোন সভ্যতার পক্ষে শনাক্তযোগ্য নয়।
শনাক্ত পরবর্তী কার্যবিধি
আন্তর্জাতিক মহাকাশচারী একাডেমী (আইএএ) দীর্ঘদিন ধরে একটি স্থায়ী সেটি স্টাডি গ্রুপ (এসপিএসজি) পরিচালনা করে আসছে, যা সেটি সম্পর্কিত বিজ্ঞান, প্রযুক্তি, এবং আন্তর্জাতিক নীতির বিষয়ে পর্যালোচনা করে। এসপিএসজি প্রতি বছর আন্তর্জাতিক মহাকাশচারী কংগ্রেসে (আইএসি) দুটি করে সেটি আলোচনাসভা সংগঠন করে। ২০০৫ সালে আইএএ দ্বারা অধ্যাপক পল ডেভিসকে সভাপতিত্বে রেখে প্রতিষ্ঠিত হয় সেটি: শনাক্ত পরবর্তী বিজ্ঞান ও প্রযুক্তি টাস্ক গ্রুপ, যার দায়িত্ব হল "সম্ভাব্য বহির্জাগতিক বুদ্ধিমত্তার চিহ্ন আবিষ্কারজনিত প্রশ্নে সহায়তা ও পরামর্শ দেয়ার জন্য সদাপ্রস্তুত স্থায়ী কমিটি হিসেবে কাজ করা"।
তবে সেখানে উল্লেখিত প্রোটোকলগুলি সক্রিয় সেটি নয়, বরং কেবল বেতার সেটি অনুসন্ধানে প্রযোজ্য। "বহির্জাগতিক বুদ্ধিমত্তার সঙ্গে যোগাযোগবার্তা প্রেরণ বিষয়ক নীতিমালার প্রজ্ঞাপন" শিরোনামের চার্টারে সক্রিয় সেটির ব্যাপারে নির্দেশনা রয়েছে।
২০০০ সালের অক্টোবরে জ্যোতির্বিজ্ঞানী ইভান আলমার এবং জিল টার্টার ব্রাজিলের রিও ডি জেনিরোতে সেটি স্থায়ী স্টাডি গ্রুপের একটি গবেষণাপত্র উপস্থাপন করেন, যাতে বহির্জাগতিক সভ্যতার প্রমাণ প্রকাশ করার সম্ভাব্য সামগ্রিক প্রভাব পরিমাপের জন্য "রিও স্কেল" নামে ০ থেকে ১০ মাত্রার একটি সাংখ্যিক স্কেলের প্রস্তাব করা হয়েছে (টরিনো স্কেলের মত)। রিও স্কেলের অনুকরণে ২০০৫ সালে সান মেরিনো স্কেল (পৃথিবী থেকে তথ্য প্রেরণের ঝুঁকি বিষয়ক) এবং ২০১০ সালে লন্ডন স্কেল (বহির্জাগতিক প্রাণ শনাক্ত বিষয়ক) উত্থাপিত হয়। রিও স্কেলটি ২০১৮ সালে সংশোধিত করা হয়েছে।
সেটি ইনস্টিটিউট আনুষ্ঠানিকভাবে ওয়াও! সংকেতকে বহির্জাগতিক কৃত্রিম উৎস হতে আগত বলে স্বীকৃতি দেয় না (কারণ সংকেতটির উৎস যাচাই করা সম্ভব হয় নি)। এছাড়া রেডিও উৎস SHGb02+14A হতে আগত সংকেতও কৃত্রিম সংকেত হিসেবে সেটি ইনস্টিটিউটের স্বীকৃতি পায়নি। (যদিও সংকেতটির সম্পূর্ণ বিবরণ কখনও জনসমক্ষে প্রকাশ করা হয়নি)। জুনিভার্স এর মত কিছু স্বেচ্ছাশ্রমমুলক প্রকল্প ব্যবহারকারীদের বহির্জাগতিক সংকেত শনাক্তের স্বীকৃতি দেয়, তবে সেটি@হোমে সংকেত শনাক্তের পর ব্যবহারকারীদের কোনরূপ স্বীকৃতি কিংবা বিজ্ঞপ্তি দেয় না।
স্টিভেন এম. গ্রিয়ারসহ কিছু ব্যক্তিবর্গ উদ্বেগ প্রকাশ করেছেন যে উল্লেখযোগ্য গোপনীয় স্বার্থের কারণে সাধারণ জনগণকে বহির্জাগতিক প্রাণ আবিষ্কার বিষয়ে অবহিত না-ও করা হতে পারে। ব্রুস জ্যাকস্কি সহ আরও অনেকে ধারণা করেন যে বহির্জাগতিক জীবনচিহ্নের আনুষ্ঠানিক ঘোষণা সমাজের বিভিন্ন ক্ষেত্রে—বিশেষত ধর্মীয় পটভূমিতে— সুদূরপ্রসারী প্রভাব রাখবে ।
সক্রিয় সেটি
সক্রিয় সেটি, বা বহিরাগত বুদ্ধিমত্তার নিকট বার্তা প্রেরণ (messaging to extraterrestrial intelligence, METI) এর উদ্দেশ্য হচ্ছে মহাকাশে কৃত্রিম সংকেত প্রেরণ করা যেন কোন বহির্জাগতিক বুদ্ধিমত্তা তা শনাক্ত করে মানবসভ্যতার উপস্থিতি জানতে পারে।
বিরোধিতা
পদার্থবিজ্ঞানী স্টিভেন হকিং তার এ ব্রিফ হিস্ট্রি অফ টাইম গ্রন্থে বলেছেন, মানব সভ্যতার ইতিহাসে উন্নত গোষ্ঠী অনুন্নত গোষ্ঠীদের ওপর যে আচরণ করেছে, তার ভিত্তিতে বহির্জাগতিক সভ্যতাকে আমাদের অস্তিত্ব জানানো বোকামির কাজ হতে পারে। মানুষের ইতিহাসের দৃষ্টিকোণ থেকে তিনি মত দিয়েছেন যে আমাদের জন্য "লুকিয়ে" থাকাই শ্রেয় হবে। সেপ্টেম্বর ২০১৬ সালে একটি প্রতিক্রিয়ামূলক মন্তব্যে জ্যোতির্বিজ্ঞানী সেথ শস্টাক হকিংয়ের উদ্বেগ প্রশমন করেছেন। জ্যোতির্বিজ্ঞানী জিল টার্টারও হকিংয়ের সাথেও একমত নন। তার মতে, এমন একটি উন্নত সভ্যতা যারা আন্ত:নাক্ষত্রিক যোগাযোগ ও ভ্রমণের কার্যকারিতা অর্জনের মত দীর্ঘজীবী, তাদের মধ্যে দৃঢ় সমবায় সহযোগিতা ও অসহিংস মনোভাব বিকাশ লাভ করেছে। অবশ্য  তিনি মনে করেন মানুষের পক্ষে সক্রিয়ভাবে বহির্জাগতিক বুদ্ধিমত্তার সাথে যোগাযোগের চেষ্টা করার জন্য উপযুক্ত সময় এখনও আসেনি, তার জন্য মানুষের প্রযুক্তিগতভাবে আরও উন্নতি লাভ করতে হবে,  তবে ইতিমধ্যে সেটি অনুসন্ধান চালিয়ে যাওয়া যায়।
২০০৬ সালের অক্টোবরে বিজ্ঞান সাময়িকী নেচার এর সম্পাদকীয়তে METI সম্পর্কে উদ্বেগ উত্থাপিত হয়েছিল, এবং আন্তর্জাতিক মহাকাশচারী একাডেমী সেটি স্টাডি গ্রুপের একটি সাম্প্রতিক সভার প্রেক্ষিতে মন্তব্য ছিল। সম্পাদক বলেন, "এটা স্পষ্ট নয় যে সমস্ত বহির্জাগতিক সভ্যতা অমায়িক হবে, এমনকি কোন অমায়িক সভ্যতার সাথে যোগাযোগের কোন গুরুতর প্রতিক্রিয়া হবে না।" জ্যোতির্বিজ্ঞানী এবং বৈজ্ঞানিক কল্পসাহিত্য লেখক ডেভিড ব্রিন একই উদ্বেগ প্রকাশ করেছেন।
ফার্মি জাতীয় এক্সেলারেটর ল্যাবরেটরির একজন কণা পদার্থবিজ্ঞানী রিচার্ড ক্যারিগান পরামর্শ দিয়েছেন যে পরোক্ষ সেটি অনুসন্ধানও বিপজ্জনক হতে পারে এবং ইন্টারনেটে প্রকাশিত কোন সংকেত কম্পিউটার ভাইরাস এর মত কাজ করতে পারে। তবে কম্পিউটার নিরাপত্তা বিশেষজ্ঞ ব্রুস শ্নাইয়ার "অদ্ভুত সিনেমার গল্পের হুমকি" হিসাবে এরকম সম্ভাবনা বাতিল করেছেন।
পৃথিবী থেকে ইচ্ছাকৃত বার্তা প্রেরণ করার ঝুঁকি নিয়ে আলোচনা পরিমাণাত্মক ভিত্তি প্রদানের জন্য ২০০৭ সালে আন্তর্জাতিক মহাাকশচারী একাডেমির স্থায়ী সেটি স্টাডি গ্রুপ একটি নতুন বিশ্লেষণাত্মক কৌশল, সান মেরিনো স্কেল গ্রহণ করে। অধ্যাপক ইভান আলমার ও অধ্যাপক এইচ. পল শুচের উদ্ভাবিত এই স্কেলে পৃথিবী থেকে সংকেতের তীব্রতা এবং তথ্যগত বিষয়বস্তুর ফাংশন হিসাবে তার তাৎপর্য মূল্যায়ন করা হয়। এই পরিমাপনীতি গৃহীত হবার ফলে ধরে নেয়া যায় যে এ ধরনের সব সংকেত সমান নয়, এবং সক্রিয় সেটির জন্য কোন সামগ্রিক আন্তর্জাতিক নীতি প্রতিষ্ঠার আগে এরকম প্রতিটি উদ্যোগের পরিকল্পিত সংকেত আলাদাভাবে মূল্যায়ন করা প্রয়োজন।
তবে কিছু বিজ্ঞানী সক্রিয় সেটি সম্পর্কে এসব ভীতিকে অতিরিক্ত আতঙ্ক এবং অযৌক্তিক কুসংস্কার বলে মনে করেন (উদাহরণস্বরূপ দ্রষ্টব্য আলেকজান্ডার এল. জায়েতসেভ এর রচনাদি)। ২০১৫ সালে জীববিজ্ঞানী হুয়াও পেদ্রো দে মাগালহেস প্রস্তাব করেন যে চিড়িয়াখানা তত্ত্বের প্রেক্ষিতে, ইতিমধ্যেই মানব সভ্যতার পর্যবেক্ষণ করছে এমন কোন সম্ভাব্য বহির্জাগতিক সভ্যতাকে তাদের প্রতিক্রিয়া জানানোর জন্য একটি আমন্ত্রণ বার্তা প্রেরণ করা যায়। তিনি যুক্তি দেন যে, যদি চিড়িয়াখানা তত্ত্ব সঠিক হয়, তবে এই বার্তা প্রেরণের ফলে মানুষের অতিরিক্ত কোন বিপদ সৃষ্টি হবে না।
২০১৫ সালের ১৩ ফেব্রুয়ারি তারিখে আমেরিকান বিজ্ঞান অগ্রগতি সংঘের সম্মেলনে জিওফ্রি মার্সি, সেথ শস্টাক, ফ্রাঙ্ক ড্রেক, ইলন মাস্ক এবং ডেভিড ব্রিন প্রমুখ, বুদ্ধিমান বহির্জাগতিক সভ্যতার উদ্দেশ্যে বার্তা প্রেরণ ঠিক হবে কীনা তা নিয়ে আলোচনায় অংশ নেন। এই আলোচনার একটি ফল অনেকের স্বাক্ষরিত একটি বিবৃতি, "যেকোন বার্তা পাঠানোর আগে অবশ্যই বিশ্বব্যাপী বৈজ্ঞানিক, রাজনৈতিক ও মানবিক পর্যালোচনা করতে হবে"। ২০১৫ সালের ২৮ মার্চে নিউ ইয়র্ক টাইমস পত্রিকায় এই বিষয়ে সেথ শস্টাকের একটি নিবন্ধ প্রকাশিত হয়।
সমালোচনা
এছাড়া সেটি মাঝে মাঝে এমন গোষ্ঠীর সমালোচনার স্বীকার হয়েছে যারা মনে করেন এই সমস্ত বিষয়টিই এক ধরনের ছদ্মবিজ্ঞান। বিশেষ করে, তারা অভিযোগ করেছেন যে বহির্জাগতিক বুদ্ধিমত্তার অস্তিত্বের সমর্থনে কোন লক্ষণই দেখা যায়নি এবং তদুপরি, পৃথিবী-বহির্ভূত সভ্যতার উপস্থিতির মিথ্যা প্রতিপাদন করার মত যথেষ্ট পপারীয় মানদণ্ড নেই, যেমনটা ২০০৯ সালে নেচার পত্রিকার সম্পাদকীয়তে ব্যাখ্যা করা হয়েছে:
এ পত্রিকায় আরও বলা হয়েছে যে সেটি গবেষণাগুলো "প্রায় বিশ্বাসের সমতুল্য একরকম আশা দ্বারা চিহ্নিত" যে ভীনগ্রহবাসীরা পৃথিবী লক্ষ্য করে যোগাযোগ সংকেত প্রেরণ করছে, কিন্তু "একই বিশ্বাস নিয়ে" কোন ভীনগ্রহের সভ্যতা যদি পৃথিবীর পর্যবেক্ষণ করে তবে তারা "তীব্রভাবে আশাহত" হবে; এবং সেটি গবেষণাসমূহ এমনকি সহানুভূতিশীল বিজ্ঞানী মহল ও সরকারী তহবিলের সমর্থন অর্জনেও দূর্বল কারণ এটি "এমন প্রচেষ্টা যার ব্যর্থতার সম্ভাবনা অত্যধিক"।
অবশ্য নেচার আরও যোগ করেছে যে, "তবুও ছোটখাটো সেটি প্রচেষ্টা সমর্থনযোগ্য, বিশেষত এর সাফল্যের ব্যাপক তাৎপর্যের প্রেক্ষিতে" এবং, "আনন্দের কতা হচ্ছে কিছু ধনী প্রযুক্তিবিদ এবং অন্যান্য ব্যক্তিগত দাতারা এক্ষেত্রে সহায়তা প্রদানের জন্য সচেষ্ট হয়ে এগিয়ে এসেছেন"।
বিরল পৃথিবী তত্ত্বের সমর্থকদের মতে, প্রযুক্তিগতভাবে উন্নত সভ্যতা মহাবিশ্বে খুবই বিরল হতে পারে, এবং তা হলে সেটি প্রচেষ্টাসমূহ ব্যর্থতায় পর্যবসিত হবে।  তবে বিরল পৃথিবী তত্ত্বটির বিপক্ষেই অনেক সমালোচনার কারণ রয়েছে।
১৯৯৩ সালে রয় ম্যাশ দাবি করেছিলেন যে "বহির্জাগতিক বুদ্ধিমত্তার অস্তিত্বের পক্ষে যুক্তিগুলি সর্বদা সুবৃহৎ সংখ্যার উপর অত্যধিক গুরুত্ব দেয়, এবং প্রায়শই কোন একক দৃষ্টান্ত থেকে সার্বজনীনতায় পৌঁছানোর একটি পরোক্ষ নির্ভরতা ধারণ করে", এবং তিনি উপসংহার টেনে বলেন যে, "বিশ্বাসী এবং সন্দেহভাজনদের মধ্যে মতবিরোধ মূলত আনুমানিক ধারণার সংঘাতে পর্যবসিত হয়, যা আমাদের বর্তমান জ্ঞানের ভিত্তিতে সমাধান করা, এমনকি আলোচনা করাও প্রায় অসাধ্য"। এর বিপরীতে ২০১২ সালে মিলান এম. চিরকোভিচ (তংকালীন বেলগ্রেড জ্যোতির্বিজ্ঞান মানমন্দিরের গবেষণা অধ্যাপক এবং অক্সফোর্ড বিশ্ববিদ্যালয়ের মানবিকতার ভবিষ্যৎ বিভাগের সহকারী গবেষক ) দাবি করেছেন যে ম্যাশ আধুনিক সেটি গবেষকদের উপলব্ধ অভিজ্ঞতামূলক তথ্য উপেক্ষা করে অত্যধিক বিমূর্ত ধারণাসমূহের উপর অতিরিক্ত নির্ভরশীল ছিলেন।
ডেলাওয়্যার বিশ্ববিদ্যালয়ের ইতিহাসের ইমেরিটাস অধ্যাপক জর্জ বাসাল্লা সেটি প্রচেষ্টার একজন সমালোচক। তিনি ২০০৬ সালে যুক্তি দিয়েছিলেন যে, "বিজ্ঞানীদের কথিত আলোচনা করা বহির্জাগতিক প্রাণী এবং ধর্মীয় বা পৌরাণিক আত্মা এবং দেবতাদের মতই একই রকম কল্পনাপ্রসূত" তবে এর বিপরীতে চিরকোভিচ বলেছেন বাসাল্লা "সেটি বিশ্বাসী" এবং "সেটিতে সংশ্লিষ্ট বিজ্ঞানী", যারা প্রায়ই সেটি ফলাফল নিয়ে সন্দিহান, এই দুই গোষ্ঠীর প্রভেদ আবিষ্কারে ব্যর্থ হয়েছেন, এবং প্রাচীন গ্রিক চিন্তাবিদ ও আধুনিক বিজ্ঞানীদের নিবেদিত যুক্তির পেছনে জ্ঞানের ভিত্তির পার্থক্য উপেক্ষা করেছেন।
নিউ ইয়র্কের সিইউএনওয়াই-সিটি কলেজের দর্শনের অধ্যাপক মাসিমো পিলুচ্চি ২০১০ সালে প্রশ্ন তোলেন যে সেটি "অস্বস্তিজনকভাবে ছদ্মবিজ্ঞানের ঘনিষ্ঠ কীনা", কেননা এমন কোন সুস্পষ্ট অবস্থান নেই যখন নেতিবাচক ফলাফল দ্বারা বহির্জাগতিক প্রাণের অনুসন্ধান পরিত্যক্ত হতে পারে। তার উপসংহার মতে সেটি একধরনের "আধা-বিজ্ঞান"। চিরকোভিচ বলেন যে পিলুচ্চির উপসংহার সেটি গবেষণাকে "স্ট্রিং তত্ত্ব, কোয়ান্টাম মেকানিক্স, বিবর্তনীয় মনোবিজ্ঞান এবং জারেড ডায়মন্ড এর 'সিন্থেটিক' ইতিহাস" প্রমুখ প্রসিদ্ধ ধারণার কাতারে স্থাপন করেছে। তিনি আরও বলেন যে সেটি সম্পর্কে পিলুচ্চির সমালোচনা "দূর্বল, সেকেলে, এবং ম্যাশ ও বাসাল্লার মত মনস্তাত্ত্বিক পক্ষপাতের" দোষে দুষ্ট।
ইউএফওলজিস্ট স্ট্যান্টন ফ্রিডম্যান প্রায়ই সেটি গবেষকদের সমালোচনা করেন, কারণ তার মতে তারা ইউএফওলজি বিষয়ে অবৈজ্ঞানিকভাবে নিন্দা করেন। কিন্তু ইউএফওলজি সেটির মত আনুষ্ঠানিকভাবে বৈজ্ঞানিক গবেষণার ক্ষেত্র হিসাবে স্বীকৃত হয় নি,  এবং এটি সাধারণত আংশিক বা পুরোপুরি  ছদ্মবিজ্ঞান হিসাবে চিহ্নিত হয়ে আসছে। ২০১৬ সালের একটি সাক্ষাৎকারে জিল টার্টার উল্লেখ করেন যে সেটি এবং ইউএফও বিষয়দুটির মধ্যকার সংশ্লিষ্টতা সম্পূর্ণ ভুল ধারণা। তিনি বলেন, "বহুদূরের অন্য এক গোষ্ঠীর প্রযুক্তির প্রমাণ চিহ্নিত করার জন্য সেটি গবেষণায় জ্যোতির্বিজ্ঞানীদের প্রতিষ্ঠিত সরঞ্জাম ব্যবহার করা হয়। আমরা যদি কখনও কোন সংকেত শনাক্ত করার দাবি করি, তবে তার পক্ষে প্রমাণ এবং তথ্য সরবরাহ করব যা স্বাধীনভাবে নিশ্চিত করা যাবে। ইউএফও— এক্ষেত্রে এর কোনটাই প্রযোজ্য না"।
উদ্দেশ্যপ্রণোদিত প্রচারণা কৌশল
উদ্দেশ্যপ্রণোদিত প্রচারণা ছড়াবার সাধারণ মাধ্যমগুলো হচ্ছে সংবাদপত্র প্রতিবেদন, সরকারী প্রতিবেদন, ইতিহাসের সংশোধন, অপবিজ্ঞান, লিফলেট, চলচ্চিত্র, সামাজিক গণমাধ্যম, বেতার, টেলিভিশন এবং পোস্টার। চিঠিপত্রের মাধ্যমে উদ্দেশ্যপ্রণোদিত প্রচারণা ছড়ানো এখন কম পরিচিত যা যুক্তরাষ্ট্র গৃহযুদ্ধের সময় ছিল। বেতার ও টেলিভিশনের ক্ষেত্রে উদ্দেশ্যপ্রণোদিত প্রচারণা খবর, সাম্প্রতিক ঘটনাবলি, টক শো এর অংশ বিশেষ, বিজ্ঞাপন ইত্যাদির মধ্য দিয়ে ছড়ানো হতে পারে। উদ্দেশ্যপ্রণোদিত প্রচারণা একটি নির্দিষ্ট অভীষ্ট মানবগোষ্ঠীর উপর কৌশলে প্রয়োগ করতে হয়। এটা উড়োজাহাজ থেকে ফেলা সরল লিফলেট থেকে শুরু করে কোন বিজ্ঞাপন পর্যন্ত হতে পারে। সাধারণত এইসব বার্তায় এই ব্যাপারে আরও তথ্য পাবার নির্দেশনা লেখা থাকে, যেমন কোন ওয়েবসাইট, হট লাইন, বা রেডিও প্রোগ্রাম ইত্যাদির নাম। এই কৌশলের মাধ্যমে বার্তাগ্রাহককে বার্তা-অনুসন্ধানীতে পরিণত করা হয়, এবং পরবর্তীতে মতদীক্ষাদান প্রক্রিয়ার মাধ্যমে বার্তা-সংগ্রাহককে মতাদর্শীতে পরিণত করা হয়।
সামাজিক মনস্তাত্ত্বিক গবেষণাভিত্তিক বেশ কিছু কৌশলকে উদ্দেশ্যপ্রণোদিত প্রচারণা তৈরির কাজে ব্যবহার করা হয়। এগুলোর অনেকগুলোই যৌক্তিক হেত্বাভাসের মধ্যে পড়ে, যেহেতু উদ্দেশ্যপ্রণোদিত প্রচারকগণ এমন কিছু দাবী ব্যবহার করেন যেগুলো কখনও কখনও বিশ্বাস উৎপাদনকারী হলেও বৈধ হয় না।
তথ্য প্রচারকারী কৌশলগুলো তখনই উদ্দেশ্যপ্রণোদিত হয় যখন সেই কৌশল একই সাথে উদ্দেশ্যপ্রণোদিত বার্তা প্রচারের কাজেও ব্যবহৃত হয়। কোন পদ্ধতিতে বার্তাগুলো প্রচারিত হচ্ছে তা নিয়ে অধ্যয়ন করতে হলে এই বার্তাগুলোকে চিহ্নিত করা একটি আবশ্যক পূর্বশর্ত।
আসসালামু আলাইকুম
আস-সালামু আলাইকুম (ٱلسَّلَامُ عَلَيْكُمْ) আরবি ভাষায় একটি অভিবাদনসূচক বাক্যাংশ, যার অর্থ "আপনার উপর শান্তি বর্ষিত হোক"। সাধারণত মুসলিমরা ধর্মীয় অভিবাদনসূচক বাক্য হিসেবে এই বাক্যটি ব্যবহার করে থাকে। এছাড়া অন্যান্য ধর্মের আরবি ভাষাভাষীরাও (যেমন: আরব খ্রিষ্টান ) এটি ব্যবহার করে থাকে। কথোপকথনে, প্রায়ই এই বাক্যাংশের প্রথম অংশ (অর্থাৎ সালাম ) একজন ব্যক্তিকে অভিবাদন জানাতে ব্যবহৃত হয়। শুভেচ্ছার সাধারণ প্রতিক্রিয়া হলো "ওয়া ‘আলাইকুমুস সালাম" (وَعَلَيْكُمُ ٱلسَّلَامُ )। সম্পূর্ণ বাক্যাংশটি হলো "আস-সালামু ‘আলাইকুম ওয়া রহমাতুল্লাহি ওয়া বারকাতুহু" (ٱلسَّلَامُ عَلَيْكُمْ وَرَحْمَةُ ٱللَّٰهِ وَبَرَكَاتُهُ)।
এটি উল্লেখ্য যে, ‘আস্‌-সালাম’ (ٱلسَّلَامُ) আল্লাহর সুন্দর নামসমূহের মধ্যে একটি অন্যতম নাম এবং জান্নাতের নাম সমূহের মধ্যে একটি জান্নাতের নাম।
শাব্দিক অর্থ
ٱل আল/আস=সুনির্দিষ্ট/টি (পদাশ্রিত নির্দেশক, ইংরেজি the এর সমার্থক), سَّلَامُ সালাম(উ) = শান্তি, (عَلَ(يْ আলা(ই) = উপরে, كُمْ কুম = তোমাদের।
وَ ওয়া = এবং, عَلَيْكُمُ আলা(ই)কুম = তোমাদের উপর, ٱلسَّلَامُ আল/আস-সালাম = শান্তিটি।
ব্যাকরণগত রূপভেদ
একটি তৃতীয়-পুরুষ প্রকরণ, ʿআলাইহি আস-সালাম, "তার উপর শান্তি বর্ষিত হোক", এটি প্রায়শই মুহাম্মাদ এবং অন্যান্য পবিত্র ব্যক্তিত্ব ছাড়া অন্য নবীদের জন্য মুসলমানদের দ্বারা ব্যবহৃত হয়, যেমন ফেরেশতা।
ইতিহাস
হাদিস অনুযায়ী আল্লাহ সর্বপ্রথমে প্রথম মানব আদম (আঃ) কে সালামের শিক্ষা দেন। আবু হুরাইরা থেকে বর্ণিত আছে যে নবি মুহাম্মাদ (সাঃ) বলেন,
অন্যান্য নবিদের জীবনে সালামের প্রচলন ছিল। ইব্রাহিম (আঃ) এর ক্ষেত্রে, কুরআনে বলা হয়েছে:
নির্দেশনা
সালাম দেয়া সুন্নাত। কুরআনে আল্লাহ নির্দেশ দিয়েছেন যে,
হাদিসে অন্যের গৃহে গিয়ে তিনবার সালাম দিতে বলা হয়েছে এবং অনুমতি প্রার্থনা করতে বলা হয়েছে। অনুমতি নাদিলে চলে আসতে বলা হয়েছে।
কোনো গৃহে প্রবেশের সময় সালাম দেওয়া সুন্নাহ। আল্লাহ্ কুরআনে উল্লেখ করেন,
আনাস হতে বর্ণিত, মুহাম্মাদ বলেন,
আনাস হতে আরো বর্ণিত, মুহাম্মাদ বলেন,
আবু মালিক আল-আশআরী হতে বর্ণিত, তিনি বলেন, মুহাম্মাদ (সাঃ) বলেন,
আবু হুরাইরা হতে বর্ণিত, মুহাম্মাদ (সাঃ) বলেন,
কোনো জমায়েতকে সালাম দেয়ার ক্ষেত্রে সালাম শব্দটি "মারেফা" (السلام) বা "নাকিরা" (سلام) উভয় প্রকারে ব্যবহার করা যাবে। কারণ, হাদিসে উভয় প্রকারের ব্যবহার প্রমাণিত আছে। আল্লামা ইবনুল বান্না বলেন, সম্ভাষণের সালাম নাকিরা হবে, আর বিদায়ী সালাম মারেফা হবে।
সভা থেকে ফিরে যাওয়ার সময়, সালাম দেয়া মুস্তাহাব। কারণ আবু হুরাইরা হতে বর্ণিত, মুহাম্মাদ বলেন,
জমায়েতের মধ্য হতে যে কোনো একজনের সালাম দেয়া দ্বারা সুন্নাহ আদায় হয়ে যাবে। উত্তম হলো জামাতের সবাইকে সালাম দেয়া। কারণ, হাদিসে বলা হয়েছে
আর যে সব ক্ষেত্রে সালাম দেয়া মাকরু, সে সব ক্ষেত্রগুলোকে আল্লামা গাজ্জি উল্লেখ করেন-
বাচ্চাদের সালাম দেয়া মুস্তাহাব। আনাস হতে বর্ণিত,
যখন কোনো এক দল লোক কোনো বসা ব্যক্তি বা বসা লোকদের সভা উপস্হবে, তখন সে প্রথমে তাদের সালাম দেবে। কারণ মুহাম্মাদ বলেন,
নারীদের সালাম
নারীদের সালাম দেয়া পুরুষদের পরস্পরের সালামের মতই কোনো পার্থক্য নাই। একজন পুরুষ অপর পুরুষের সাথে মুসাফাহা করা মুস্তাহাব, অনুরূপভাবে একজন নারী অপর নারীর সাথে মুসাফাহা করা মুস্তাহাব। আবু খাত্তাব বর্ণনা করেন যে, তিনি বলেন,
বারা ইবনে আজিব হতে বর্ণিত, মুহাম্মাদ (সাঃ) বলেন,
পদ্ধতি
যে ব্যক্তি আগে সালাম দেবে, তার জন্য মুস্তাহাব হলে, সে বলবে- «ٱلسَّلَامُ عَلَيْكُمْ وَرَحْمَةُ ٱللَّٰهِ وَبَرَكَاتُهُ» (আসসালামু আলাইকুম)। সালাম দেয়ার ক্ষেত্রে বহুবচন শব্দ ব্যবহার করবে। যদিও উপস্থিত ব্যক্তি একজন হয়। আর সালামের উত্তর দাতা এ বলে উত্তর দেবে: وَعَلَيْكُمُ ٱلسَّلَامُ وَرَحْمَةُ ٱللَّٰهِ وَبَرَكَاتُهُ، (ওয়া-আলাইকুমুস সালাম ওয়া-রাহমাতুল্লাহি ওয়া-বারাকাতুহ) সালামের উত্তরে واو العطف উল্লেখ করবে। আর মনে রাখবে, সালাম দেয়ার সময় কেউ যদি ٱلسَّلَامُ عَلَيْكُمْ (আসসালামু আলাইকুম) এবং উত্তর দেয়ার সময় শুধু وَعَلَيْكُمُ ٱلسَّلَامُ. (ওয়া-আলাইকুমুস সালাম) বলে, তাতে সালাম আদায় হয়ে যাবে। যখন কোনো একজন মুসলিমকে সালাম দেয়া হল, তারপর তার সাথে যতবার দেখা হবে, ততবার সালাম দেবে। কারণ, হাদিসে সালামকে প্রসার করার জন্য নির্দেশ দেয়া হয়েছে। মুহাম্মাদ (সাঃ) বলেন,
সালামের উত্তর
সালামের উত্তর দেয়া ফরযে কিফায়াহ। যদি উপস্থিত লোক একজন হয়, তবে তাকেই সালামের উত্তর দিতে হবে। কারণ, আল্লাহ্ বলেন,
আলী ইবনে আবি তালিব বলেন,
আর যখন কোনো ব্যক্তি দূর থেকে চিঠির মাধ্যমে অথবা দূতের মাধ্যমে কাউকে সালাম দেয়, তখন তার নিকট সালাম পৌছার পর সালামের উত্তর দেয়া ওয়াজিব। তবে মুস্তাহাব হল, দূতকেও সালাম দেয়া এবং এ কথা বলা, وعليك وعليه السلام (তোমার উপর ও তার উপর শান্তি বর্ষিত হোক)। কারণ, হাদিসে বর্ণিত, নবি মুহাম্মাদ (সাঃ) এর নিকট একজন ব্যক্তি এসে বলল,
যদি কোনো ব্যক্তি বধিরকে সালাম দেয়, তখন মুখে বলবে এবং হাতে ইশারা করবে। আর বোবা ব্যক্তির সালাম দেয়া ও উত্তর দেয়া উভয়টি ইশারা দ্বারা হবে। কারণ, তার ইশারা কথার স্থলাভিষিক্ত।
ফিলিপাইন–সুইজারল্যান্ড সম্পর্ক
ফিলিপাইন–সুইজারল্যান্ড সম্পর্ক হল ফিলিপাইন এবং সুইজারল্যান্ড রাষ্ট্রদ্বয়ের মধ্যকার দ্বিপাক্ষিক সম্পর্ক। বার্নে অবস্থিত দূতাবাসের মাধ্যমে সুইজারল্যান্ডে ফিলিপাইন নিজেদের প্রতিনিধিত্ব করছে, আর ম্যানিলাতে অবস্থিত দূতাবাসের মাধ্যমে সুইজারল্যান্ড ফিলিপাইনে নিজেদের প্রতিনিধিত্ব করছে।
দ্বিপাক্ষিক সম্পর্ক
১৮০০ সালের দিকেও ফিলিপাইন এবং সুইজারল্যান্ডের মধ্যে দ্বিপাক্ষিক এবং কূটনৈতিক সম্পর্ক খুঁজে পাওয়া যায়। তখন সুইস ব্যবসায়ী, মিশনারি এবং ভ্রমণকারীরা পূর্ব এশিয়া ঘুরে বেড়াতেন। ১৮৫১ সালে ফিলিপাইনে আনুষ্ঠানিকভাবে সুইস প্রতিনিধিত্ব চালু করার কথা প্রথম ভাবে সুইস ফেডারেল কাউন্সিল। ১৮৬২ সালের মার্চ মাসে সুইস সরকার ফিলিপাইনে পুরো এশিয়ার প্রতিনিধিত্ব ব্যবস্থা চালু করে। এক মাস পর ম্যানিলাতে সুইস কনস্যুলেট চালু হয়। পিটার জেনির নির্দেশনায় ফিলিপাইনে সুইজারল্যান্ডের প্রথম কনস্যুল জেনারেল চালুর মাধ্যমে এ দুই দেশের মধ্যকার আনুষ্ঠানিক সম্পর্ক যাত্রা শুরু করে।
৪ জুলাই, ১৯৪৬ সালে সুইজারল্যান্ড ফিলিপাইনকে আনুষ্ঠানিকভাবে একটি রাষ্ট্র হিসেবে স্বীকৃতি দেয়। ১৯৫৭ সালে আনুষ্ঠানিকভাবে দুই দেশের মধ্যকার কূটনৈতিক সম্পর্ক প্রতিষ্ঠিত হয়।
অর্থনৈতিক সম্পর্ক
সুইজারল্যান্ডের সাথে বাণিজ্য ও বিনিয়োগ খাতে সম্পর্কের উন্নয়ন ঘটে, কারণ ফিলিপাইনের প্রথম সারির দশটি বিনিয়োগকারী প্রতিষ্ঠান হল ৬০টি সুইস কোম্পানি, যা মোট ১৫,০০০ ফিলিপিনোকে চাকরি দেয়। এ প্রতিষ্ঠানগুলো দক্ষিণপুর্ব অঞ্চলে অবস্থিত। ভিয়েতনামের লাওসে ৯ম এশিয়া-ইউরোপ বৈঠক চলাকালীন ফিলিপাইনের রাষ্ট্রপতি বেনিঙ্গো তৃতীয় অ্যাকুইনো এবং সুইজারল্যান্ডের রাষ্ট্রপতি এভালিন উইডমের-স্কালাম্ফ সাক্ষাৎ করেন, যেখানে ফিলিপাইন ও সুইজারল্যান্ডের পারস্পরিক বাণিজ্যিক সম্পর্কের ব্যাপারে দ্বিপাক্ষিক বৈঠক অনুষ্ঠিত হয়। এ দুই নেতা ফিলিপাইন–সুইজারল্যান্ড একত্রিত অর্থনৈতিক সংস্থা গঠনের ব্যাপারেও সম্মত হন। এ সংস্থার মাধ্যমে বাণিজ্য ও বিনিয়োগ খাতে সহযোগিতা বৃদ্ধি করা সম্ভব।
অন্যান্য
ফিলিপাইনের রাষ্ট্রদূত মারিয়া থেরেসা ল্যাজারো সুইজারল্যান্ডে বসবাসরত ফিলিপিনো নারীদের অবস্থার মানোন্নয়নের জন্য প্রয়োজনীয় কাজে অংশগ্রহণ করেন এবং সেইসাথে সমান্তরাল সমর্থনের মাধ্যমে সুইস সমাজকে একত্রিতও করেন। সুইজারল্যান্ডে বসবাসরত ফিলিপিনোদের সংখ্যার কথা চিন্তা করে ল্যাজারো মনে করেন সুইজারল্যান্ডের রাজনৈতিক, অর্থনৈতিক এবং সাংস্কৃতিক ক্ষেত্রে প্রবেশ করার সময় এসে গেছে। সেইসাথে তিনি মনোবিদদের আমন্ত্রণ জানিয়ে আত্মসম্মান, নেতৃত্ব ও দল-গঠন প্রভৃতি বিষয়ের উপরে সেমিনারেরর আয়োজনও করেন। সুইস পরিচালক থমাস লুচিঙ্গার-দে ক্লার্ক লুমিনাওয়া নামক প্রামাণ্যচিত্রের মাধ্যমে সুইজারল্যান্ডে বসবাসরত কলিঙ্গা জাতিগোষ্ঠীর দ্বিতীয় প্রজন্মের পরিচয় সন্ধানের ব্যাপারে আলোচনা করেন।
অভিবাসন
২০০৭ সালের পরিসংখ্যান অনুযায়ী সেখানে সুইজারল্যান্ডে প্রায় ফিলিপিনো বসবাস করেন। ২০১২ সালের পরিসংখ্যান অনুযায়ী ফিলিপাইনে প্রায় ৩,১৪০ সুইস বসবাস করেন।
প্রিয়াঙ্কা চোপড়া
প্রিয়াঙ্কা চোপড়া (प्रियंका चोपड़ा; জন্ম: ১৮ জুলাই, ১৯৮২) বিখ্যাত ভারতীয় হিন্দি চলচ্চিত্রের একজন চলচ্চিত্র অভিনেত্রী,সাবেক মিস ওয়ার্ল্ড , মানবহিতৈষী,  লেখিকা       এবং কণ্ঠশিল্পী। ২০০০ সালে তিনি মিস ওয়ার্ল্ড উপাধি লাভ করেন। ২০০২ সালে তামিল ঠামিজান চলচ্চিত্রের মাধ্যমে তার অভিষেক হয়। হিন্দি চলচ্চিত্রে তিনি সানি দেওলের বিপরীতে দ্য হিরো  ছবির মাধ্যমে প্রবেশ করেন। ২০০৪ সালে আন্দাজ ছবির জন্য তিনি সেরা নবাগতা অভিনেত্রী হিসেবে ফিল্মফেয়ার পুরস্কার লাভ করেন। ২০০৮ সালে তিনি ফ্যাশন ছবির জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার ও ফিল্মফেয়ার পুরস্কার লাভ করেন। ২০১৬ সালে তিনি ভারত সরকার প্রদত্ত চতুর্থ বেসামরিক পুরস্কার পদ্মশ্রী অর্জন করেন এবং টাইম ম্যাগাজিন প্রকাশিত তালিকায় শীর্ষ ১০০ প্রভাবশালী নারী হিসেবে তালিকাভুক্ত হন।
প্রারম্ভিক জীবন
প্রিয়াঙ্কা চোপড়া ১৯৮২ সালের ১৮ জুলাই ভারতের বিহারের (বর্তমানে ঝাড়খণ্ড) জামশেদপুরে জন্মগ্রহণ করেন। তার পিতা অশোক চোপড়া এবং মাতা মধু চোপড়া দুজনেই ভারতীয় সেনাবাহিনীর চিকিৎসক। তার পিতা পাঞ্জাবি এবং আম্বালার অধিবাসী ছিলেন। তার মাতা ঝাড়খণ্ডের অধিবাসী। তার নানী মধ্য জ্যোৎস্না অখৌরি ছিলেন সাবেক বিহার মন্ত্রীসভার সদস্য এবং নানা মনোহর কিষাণ আখৌরি ছিলেন সাবেক কংগ্রেস রাজনীতিবিদ। প্রিয়াঙ্কার ভাই সিদ্ধার্থ তার থেকে সাত বছরের ছোট এবং পরিণীতি চোপড়া, মান্নারা চোপড়া ও মীরা চোপড়া তার চাচাত বোন। ২০১৮ সালের ১ ডিসেম্বর মার্কিন পপ তারকা নিক জোনাস ও প্রিয়াঙ্কা চোপড়া বিবাহ বন্ধনে আবদ্ধ হন। ২০২২ সালের জানুয়ারি মাসে এই দম্পতি সারোগেসি পদ্ধতিতে তাদের প্রথম সন্তান গ্রহণ করেন।
বৃহত্তর ঢাকা টেকসই নগর পরিবহন প্রকল্প
বৃহত্তর ঢাকা টেকসই নগর পরিবহন প্রকল্প (Greater Dhaka Sustainable Urban Transport Project, গ্রেইটার ঢাকা সাসটেইনেবল আরবান ট্রান্সপোর্ট প্রজেক্ট) বাংলাদেশ সরকারের অনুমোদিত এবং এশীয় উন্নয়ন ব্যাংক ও ফরাসি উন্নয়ন সংস্থার (আজন্‌স্‌ ফ্রঁসেজ দ্য দেভলপমঁ) সম্মিলিত অর্থায়নে পরিচালিত একটি পরিবহন অবকাঠামো নির্মাণ প্রকল্প, যার উদ্দেশ্য বাংলাদেশের রাজধানী ঢাকায় অবস্থিত হজরত শাহজালাল আন্তর্জাতিক বিমানবন্দর থেকে উত্তরে গাজীপুর শহর পর্যন্ত ২০ কিলোমিটার দীর্ঘ একটি দ্রুতগামী বাস গণপরিবহন ব্যবস্থা বাস্তবায়ন করা। এর প্রাক্কলিত ব্যয় ২০৪০ কোটি টাকা। নির্মাণকাজ শেষে চালু হলে ব্যবস্থাটি প্রতি ঘণ্টায় যেকোনও একদিকে ২০ হাজার (মতান্তরে ২৫ হাজার ) যাত্রী পরিবহন করতে সক্ষম হবে এবং যাতায়াতের সময় বর্তমানের তুলনায় কমে অর্ধেক হয়ে যাবে। গাজীপুর থেকে বিমানবন্দর থেকে আসতে মাত্র ৫০ মিনিট সময় লাগবে। প্রতি ২ থেকে ৫ মিনিট অন্তর বাস আসবে।
ঢাকা বাস র‍্যাপিড ট্রানজিট কোম্পানি লিমিটেড নামক সংস্থা (ঢাকা বিআরটি) ব্যবস্থাটির পরিচালনা, ব্যবস্থাপনা ও রক্ষণাবেক্ষণের দায়িত্ব পালন করবে।
প্রকল্পের বিবরণ
প্রকল্পের আওতাধীন প্রধান নির্মাণকাজগুলি নিম্নরূপ:
প্রকল্পের নির্বাহী সংস্থাটি হল বাংলাদেশ যোগাযোগ মন্ত্রণালয়ের সড়ক বিভাগ। বাস্তবায়নকারী সংস্থাটি হল সড়ক ও মহাসড়ক বিভাগ, বাংলাদেশ সেতু কর্তৃপক্ষ ও স্থানীয় সরকার প্রকৌশল বিভাগ।
গতিপথ
বাস করিডোরটি বিমানবন্দর সমাপনী বিরতিস্থল বা বিমানবন্দর টার্মিনাল থেকে শুরু হয়ে ৩নং জাতীয় মহাসড়ক ধরে উত্তর দিকে অগ্রসর হয়ে প্রায় ১৬ কিলোমিটার পরে জয়দেবপুর চৌরাস্তার মোড় পর্যন্ত যাবে। সেখান থেকে এটি পূর্ব দিকে মোড় নিয়ে আরও ৪ কিলোমিটার অগ্রসর হয়ে গাজীপুরের টার্মিনালে গিয়ে শেষ হবে, যা গাজীপুর বাজারের ঠিক দক্ষিণে অবস্থিত। সোনারগাঁও সড়ক, আশুলিয়া সড়ক ও স্টেশন রোডের চৌরাস্তাগুলিতে এবং তুরাগ নদীর উপর দিয়ে বাস করিডোরটি ভূসমতলে না থেকে উত্তোলিত পথে চলবে। এছাড়া বড় বড় চৌরাস্তাগুলির উপর দিয়ে আরও ৬টি উড়ালসেতু থাকবে।
উদ্দেশ্য
বৈশ্বিক বাসযোগ্যতা প্রতিবেদনে বাংলাদেশের রাজধানী শহর ঢাকা প্রায়শই বিশ্বের সবচেয়ে অবাসযোগ্য শহরের একটি হিসেবে বিবেচিত হয়ে আসছে। ঢাকার এই নিম্ন অবস্থানের মূল কারণ হল যানজট এবং বায়ু দূষণ। বিশ্বের সবচেয়ে দ্রুত বর্ধনশীল অতিমহানগরীগুলির একটি হল ঢাকা। প্রতি বছর আনুমানিক ৩-৪ লক্ষ লোক গ্রাম থেকে ঢাকাতে পাড়ি জমায়। ২০০০ সালের তুলনায় সম্প্রতি বৃহত্তর ঢাকার জনসংখ্যা দ্বিগুণ হয়েছে। ২০১২ সালে এর জনসংখ্যা ছিল ১ কোটি ৭০ লক্ষ। ধারণা করা হচ্ছে ২০২৫ সালে এই বৃহত্তর মহানগরী এলাকার জনসংখ্যা দাঁড়াবে ২ কোটি ৫০ লক্ষ। এছাড়া ঢাকা বিশ্বের সবচেয়ে জনঘনত্ববিশিষ্ট শহরগুলির একটি; এখানে প্রতি বর্গকিলোমিটারে ৪৫,৫০৮ জন লোক বাস করে। শহরের ভৌগোলিক সীমাবদ্ধতা, অবকাঠামোর অভাব, জনসেবার অপ্রতুলতা, ইত্যাদি কারণে শহরের সমস্ত জনগণের জন্য পরিবহন সেবা প্রদান দুষ্কর। ব্যক্তিগত মোটরগাড়ির ব্যবহার কম হলেও মধ্যবিত্ত শ্রেণীর কলেবর বৃদ্ধির সাথে সাথে গাড়ির ব্যবহারও বাড়ছে, বাৎসরিক ৮% হারে। ২০২৫ সাল নাগাদ ঢাকাতে প্রায় ৫ লক্ষ মোটরগাড়ি চলতে পারে। ফলে পরিবহন খাত থেকে বায়ু দূষণ ও গ্রিনহাউজ গ্যাস নিঃসরণ বেড়েই চলছে।
মহানগর ঢাকার উত্তর-দক্ষিণ অক্ষ বরাবর শহরের প্রান্তসীমায় অত্যন্ত অপরিকল্পিতভাবে নগরায়ন হচ্ছে। তাই উপশহর, নগরপুঞ্জ ও ট্রানজিটভিত্তিক উন্নয়নের মাধ্যমে ঢাকার নাগরিক প্রবৃদ্ধি ও জনগণের জন্য উন্মুক্ত স্থান নিয়ন্ত্রণ করে শহরের জীবনযাত্রার মানের উন্নয়ন ও জলবায়ু পরিবর্তনে শহরের প্রভাব হ্রাস করা প্রয়োজন। এর সূত্র ধরে বেশ কিছু সমীক্ষা করে দেখা গেছে যে ঢাকার ৬টি উপশাহরিক করিডোরের মধ্যে ঢাকা উত্তর সিটি কর্পোরেশনের সাথে নব্য গাজীপুর সিটি কর্পোরেশনকে সংযুক্তকারী করিডোরটিতে একটি গণপরিবহন ব্যবস্থা স্থাপন করে নগর উন্নয়নকে আরও সুশৃঙ্খল করার সম্ভাবনাটি সবচেয়ে অনুকূল। আর এই করিডোরের ক্ষেত্রে বাসভিত্তিক দ্রুতগামী গণপরিবহন ব্যবস্থা হল সবচেয়ে বেশি মূল্যসাশ্রয়ী।
ঢাকার উত্তর প্রান্তে টঙ্গী ও গাজীপুর পৌরসভাগুলিকে মিলিত করে ঢাকার একটি উপশহর হিসেবে গাজীপুর সিটি কর্পোরেশন প্রতিষ্ঠা করা হচ্ছে, যার প্রাক্কলিত জনসংখ্যা প্রায় ১০ লক্ষ, সাথে আছে এক বৃহৎ ভাসমান জনসংখ্যা। এই এলাকাটি একটি বস্ত্রশিল্পকেন্দ্র। এখানে প্রায় ২৭২টি কারখানাতে ১০ লক্ষ শ্রমিক কাজ করে। প্রায় ৪৮৫৮টি বড় ও ছোট বাস এই করিডোরে চলাচল করে, যাদের এক-চতুর্থাংশের কোনও অনুমোদন নেই। ৬১টি অনুমোদিত শহুরে সড়কে ও ৩৮টি আন্তঃশহর সড়কে ৪৫টি কোম্পানির বাস চলাচল করে। বাসগুলির মান খুবই খারাপ। বাসের ওঠানামার স্থানগুলি একেবারেই নিম্ন পর্যায়ের এবং এগুলিতে যাত্রীদের জন্য সময়, যাত্রাপথ বা সংযোগের ব্যাপারে কোনও তথ্যই নেই। টিকিট কেনার ব্যবস্থাও উন্নত নয়। বাসচালকেরা ও দালালরা যাত্রীর জন্য প্রতিযোগিতায় লিপ্ত হয়, ফলে যানবাহনের ভিড় লেগেই থাকে ও সড়ক নিরাপত্তা ব্যাহত হয়। বিশেষ করে দরিদ্র পথচারীদের উপর এটি অত্যন্ত নেতিবাচক এবং তারা প্রায়শই আহত বা নিহত হন। দরিদ্র পথচারীদের অনেকেই আবার বস্ত্র কারখানায় কর্মরত নারী শ্রমিক, তাই জেন্ডার বা লৈঙ্গিক দৃষ্টিকোণ থেকেও ব্যাপারটি গুরুতর।
অর্থসংস্থান ও সংশ্লিষ্ট প্রকল্প
এশীয় উন্নয়ন ব্যাংকের (১০ কোটি মার্কিন ডলার ঋণ) ও ফরাসি উন্নয়ন সংস্থার (৪ কোটি ৫০ লক্ষ মার্কিন ডলার ঋণ) সহায়তায় নির্মীয়মান এই প্রকল্পটির সাথে পরবর্তীতে ঢাকার অভ্যন্তরভাগে বিশ্বব্যাংকের উদোগে নির্মীয়মান বাসভিত্তিক দ্রুতগামী গণপরিবহন ব্যবস্থাটিকে সমন্বিত করা হবে, এবং এর ফলে গাজীপুর থেকে ঢাকার কেন্দ্র পর্যন্ত ৪০ কিলোমিটার দীর্ঘ একটি গণপরিবহন করিডোর সৃষ্টি হবে। এছাড়া জাপানের আন্তর্জাতিক সহযোগিতা সংস্থা জাইকা সম্প্রতি ঢাকার নগর পরিবহন নেটওয়ার্ক উন্নয়ন সমীক্ষা পরিচালনা করছে, যেখানে একটি পাতালরেল বাস্তবায়নের ব্যাপারটি খতিয়ে দেখা হচ্ছে।
অভিঘাত
প্রকল্পে সব মিলিয়ে ৪.২ একর ভূমির দরকার হবে, যার মধ্যে অর্ধেক ব্যক্তিমালিকানাধীন ও বাকি অর্থেক সরকারি ভূমি। জনগণনা সমীক্ষা অনুযায়ী এই প্রকল্পের কারণে ১৫৩৫টি বসতবাড়ি তথা ৭২১৪ জন লোক ব্যক্তিগত ভূমি হারিয়ে ক্ষতিগ্রস্ত হবেন। তাদের সবাইকে ক্ষতিপূরণ প্রদান করা হবে ও পুনর্বাসন করা হবে। এ ব্যাপারে বাজেটে বরাদ্দ রাখা হয়েছে।
কটূরা
কীতুরাহ( ইংরেজীতে Keturah, হিব্রুতে קְטוּרָה, আরবীতে قطورة ) ছিলেন বাইবেলের পিতৃপুরুষ নবী ইবরাহীম(আঃ) তথা আব্রাহামের একজন স্ত্রী এবং উপপত্নী বা দাসী।
বুক অব জেনেসিস অনুসারে, আব্রাহাম তার প্রথম স্ত্রী সারার মৃত্যুর পর কীতুরাহকে বিয়ে করেছিলেন। আব্রাহাম ও কেতুরার ছয় পুত্র ছিল। ইহুদি ঐতিহ্য অনুসারে, তিনি নূহের পুত্র জাফেথের বংশধর ছিলেন।
হিব্রু বাইবেলের একজন আধুনিক ভাষ্যকার কেতুরাহকে "তোরাতে সবচেয়ে উপেক্ষিত উল্লেখযোগ্য ব্যক্তি" বলে অভিহিত করেছেন। তবে মধ্যযুগীয় ইহুদি পণ্ডিত রাশি, এবং কিছু পূর্ববর্তী রাবাই একটি ঐতিহ্যগত বিশ্বাসের কথা বলেছেন যে, কেতুরাহ এবং হাগার(হাজেরা) একই নারী ছিলেন। যদিও এই ধারণাটি বাইবেলের পাঠে পাওয়া যায় না।
নৃবিজ্ঞানের গবেষক পলা এম ম্যাকনাট(Paula M. McNutt) এর মতে, বাইবেলের বুক অব জেনেসিসে লিপিবদ্ধ  ঐতিহ্যগুলো এটি সাধারণত স্বীকৃতি সেখানে সবকিছু নির্দিষ্টভাবে লেখা নেই। বিশেষ করে ইব্রাহীম এবং তার পরিবার সম্পর্কিত বিষয়গুলি, যা নিশ্চিতভাবে খ্রিস্টপূর্ব দ্বিতীয় সহস্রাব্দের প্রথম দিকে কেনান বা তার আশেপাশের পরিচিত ইতিহাসের সাথে সম্পর্কিত হতে পারে।
কীতুরাহের জন্য সূত্র
কীতুরাহ নামটি হিব্রু বাইবেলের দুটি অনুচ্ছেদে উল্লেখ করা হয়েছে: বুক অব জেনেসিসে, এবং প্রথম করোনোকেলস(First Book of Chronicles) বইতে। এছাড়াও প্রথম শতাব্দীর রোমানো-ইহুদি ঐতিহাসিক জোসেফাস দ্বারা ইহুদিদের প্রাচীনত্বে তার উল্লেখ রয়েছে, তালমুদ, মিড্রাশ, তাওরাতের টারগুম, জেনেসিস রাব্বাহ এবং ইহুদি ধর্মতাত্ত্বিক ও দার্শনিকদের বিভিন্ন লেখায় বর্ণিত হয়েছে।
লুই ফেল্ডম্যান বলেছেন, জোসেফাস অ-ইহুদি পলিম্যাথ আলেকজান্ডার পলিহিস্টারের বিস্তর প্রমাণ রেকর্ড করেছেন। তিনি ঘুরেফিরে, ঐতিহাসিক ক্লিওডেমাস মালচাসকে উদ্ধৃত করেছেন, যিনি বলেছেন যে, “কীতুরাহ এর গর্ভে জন্ম নেওয়া আব্রাহামের দুই পুত্র আফ্রিকায় হেরাক্লিসের অভিযানে যোগ দিয়েছিলেন। এটি সেই হেরাক্লিস, নিঃসন্দেহে তাদের সকলের মধ্যে সর্বশ্রেষ্ঠ গ্রীক বীর, যিনি তাদের একজনের মেয়েকে বিয়ে করেছিলেন।"
আব্রাহামের সাথে কীতুরাহ এর সম্পর্ক
জেনেসিসে কীতুরাহকে আব্রাহামের "অন্য স্ত্রী" হিসাবে উল্লেখ করা হয়েছে। এছাড়াও ১ম করোনোকেলস (First Chronicles) এ তাকে আব্রাহামের "উপপত্নী বা বাসী বলা হয়েছে। এর মধ্যে জেনেসিসের একজন রাব্বাহ এর মত অনুযায়ী-কেতুরাহ এবং হাগার একই নারীর নাম, যাকে আব্রাহাম প্রাথমিকভাবে বহিষ্কার করার পর পুনরায় বিয়ে করেছিলেন। জেনেসিস এর এই রাব্বাই কেতুরাহ নামটির ব্যাখ্যা করেছেন বলেছেন, ‘তিনি হাগারের অনুরূপ ছিলেন: নামটি আরামাইক কেতুর (গিঁট) এর সাথে সম্পর্কিত বলে বোঝানো হয়েছিল যে তিনি "আবদ্ধ" ছিলেন এবং আব্রাহামকে ছেড়ে যাওয়ার সময় থেকে তার ফিরে আসা পর্যন্ত অন্য কারো সাথে যৌন সম্পর্ক করেননি। কেতুরাহ নামটি বিকল্পভাবে কেটোরেট (হিব্রুতে যার অর্থ "ধূপ") থেকে এসেছে বলে তার কাজগুলি ধূপের মতো আনন্দদায়ক হওয়ার কারণে বলা হয়েছিল।’
এই মতামতটি ১১ শতকের পণ্ডিত রাশি দ্বারা গৃহীত এবং জনপ্রিয় হয়েছিল। এই মতামতের সপক্ষে আরো যেসব যুক্তি দেখানো হয়েছে সেগুলোর মধ্যে রয়েছে যে, কেতুরাহকে ১ম ক্রনিকলস 1:32-এ আব্রাহামের উপপত্নী হিসাবে উল্লেখ করা হয়েছে (একবচনে) এবং এবং আরও কয়েকটি শ্লোক রয়েছে- যা নির্দেশ করে যে, হাগার এবং কেতুরাহের বংশধররা একই অঞ্চলে বাস করত বা একটি একক জাতিগোষ্ঠী গঠন করেছিল।
যাইহোক, জেনিসিসের এই রাব্বাইয়ের ধারণা অন্যান্য রাব্বাই যেমন ইবনে এজরা, নাহমানাইডিস এবং রাশবামের মতো ঐতিহ্যগত ভাষ্যকারদের দ্বারা প্রত্যাখ্যান করা হয়েছিল।
বুক অব জুবিলিস এই সিদ্ধান্তকেও সমর্থন করে যে, কেতুরাহ এবং হাজেরা দুজন ভিন্ন নারী ছিলেন, এই বলে যে আব্রাহাম কেতুরাহকে বিয়ে করার আগে হাগার(হাজেরা) এর মৃত্যুর পূর্ব পর্যন্ত অপেক্ষা করেছিলেন।
বংশধর
কতুরা অব্রাহামের ছয়টি পুত্রের জন্ম দেয়: জিমরান, যোক্ষন, মেদান, মিদিয়ান, ইশ্বাক এবং শুয়াহ। জেনেসিস এবং ফার্স্ট ক্রনিকলস তাঁর সাতজন নাতি(শেবা, দেদান, এফাহ, এফার, হ্যানোক, আবিদা এবং এলদাহ) তালিকাভুক্ত করেছে। বুক অব জেনেসিসে উল্লেখ রয়েছে যে, আব্রাহাম তাদের উপহার দিয়েছিলেন এবং তাদের পূর্বে পাঠিয়েছিলেন, যখন সারার পুত্র আইজ্যাক(ইসাহাক)-কে তার প্রাথমিক উত্তরাধিকারী বানিয়েছিলেন। কেতুরাহের ছেলেরা ইস্রায়েলের দক্ষিণ ও পূর্বে বসবাসকারী আরব উপজাতিদের প্রতিনিধিত্ব করত বলে বলা হয় (জেনেসিস 25:1-6)।
জুডীয় লেখক জোসেফাস এবং ক্লিওডেমাস মালকাসের মতে, পিউনিক লোকেরা আব্রাহাম এবং কেতুরাহের নাতি এফারের বংশধর ছিল।
আফ্রিকান লেখক ওলাউদাহ ইকুয়ানোর মতে, ১৮ শতকের ইংরেজ ধর্মতাত্ত্বিক জন গিল বিশ্বাস করতেন যে আফ্রিকান জনগণ আব্রাহাম এবং কেতুরাহের বংশধর।
অন্যদিকে বাহাই লেখক জন অ্যাবলের মতে, বাহাইরা তাদের প্রতিষ্ঠাতা বাহাউল্লাহকে "আব্রাহাম এবং সারাহ উভয়ের কাছ থেকে এবং আব্রাহাম ও কেতুরাহ থেকে পৃথকভাবে বংশধর" বলে মনে করে।
ভার্মিয়ার (রেস্তোরাঁ)
প্রধান রাঁধুনি
এই রেস্তোরাঁয় বেশ কিছু প্রধান রাঁধুনি এসে কাজ করেছেন:
তারার ইতিহাস
১৯৯৩-২০০০: একটি তাঁরা ২০০১: কোন তাঁরা নেই ২০০২: একটি তাঁরা ২০০৩-২০০৪: দুটি তাঁরা ২০০৫-২০০৭: একটি তাঁরা ২০০৮-২০১০: কোন তাঁরা নেই ২০১১-২০১২: একটি তাঁরা
ভাইবার্ট উইট
ক্লদ ভাইবার্ট উইট (Vibart Wight; জন্ম: ২৮ জুলাই, ১৯০২ - মৃত্যু: ৪ অক্টোবর, ১৯৬৯) ব্রিটিশ গায়ানার জর্জটাউনে জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন।  ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯২৮ থেকে ১৯৩০ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও ডানহাতে বোলিং করতেন ভাইবার্ট উইট।
প্রথম-শ্রেণীর ক্রিকেট
১৯২৫ সালে ব্রিটিশ গায়ানার জর্জটাউনে জন্মগ্রহণকারী ভাইবার্ট উইটের প্রথম-শ্রেণীর ক্রিকেটে অভিষেক ঘটে। মাঝারিসারির কার্যকরী ব্যাটিংয়ের পারদর্শিতা দেখিয়েছেন। এছাড়াও মাঝে-মধ্যে বোলার হিসেবে নিজেকে আবির্ভূত করতেন।
আলেহান্দ্রো গারনাচো
আলেহান্দ্রো গারনাচো ফেরেইরা (Alejandro Garnacho, ; জন্ম: ১ জুলাই ২০০৪; আলেহান্দ্রো গারনাচো নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব ম্যানচেস্টার ইউনাইটেড এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
ভাইবার্ট উইট
প্রথম-শ্রেণীর ক্রিকেট
ফেব্রুয়ারি, ১৯২৬ সালে সফরকারী এমসিসি দলের বিপক্ষে ব্রিটিশ গায়ানার সদস্যরূপে অংশগ্রহণ করেন। এর কিছুদিন বাদেই তৎকালের টেস্টবিহীন ওয়েস্ট ইন্ডিজ দলের পক্ষে খেলেন। সফরকারী একই প্রতিপক্ষীয় দলের বিপক্ষে খেলার সুযোগ লাভ করেন। তন্মধ্যে দ্বিতীয় খেলায় ৯০ রানের ইনিংস খেলেছিলেন। এ পর্যায়ে স্নাফি ব্রাউনের সাথে সপ্তম উইকেট জুটিতে ১৭৩ রান তুলেছিলেন তিনি।
আলেহান্দ্রো গারনাচো
২০২১ সালে, গারনাচো স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছিলেন। প্রায় এক বছর যাবত স্পেনের বয়সভিত্তিক দলের হয়ে খেলার পর, তিনি আর্জেন্টিনা অনূর্ধ্ব-১৮ দলের হয়ে অভিষেক করেছিলেন।
ভাইবার্ট উইট
প্রথম-শ্রেণীর ক্রিকেট
সকল প্রথম-শ্রেণীর খেলায় অংশ নিয়ে ৩০.৯৪ গড়ে ১৫৪৭ রান তুলেন। তন্মধ্যে, তিনটি শতরানের ইনিংস ছিল তার। জানুয়ারি, ১৯২৮ সালে বার্বাডোসের ব্রিজটাউনে ওয়েস্ট ইন্ডিজের বাদ-বাকী একাদশের সদস্যরূপে ব্রিটিশ জন্ম দলের অপরাজিত ১১৯, সেপ্টেম্বর, ১৯৩৪ সালে বোর্দায় ব্রিটিশ গায়ানার সদস্যরূপে বার্বাডোসের বিপক্ষে ১৩০ ও ৭৬ রান এবং অক্টোবর, ১৯৩৭ সালে আবারও বোর্দায় ব্রিটিশ গায়ানার সদস্যরূপে ত্রিনিদাদ ও টোবাগোর বিপক্ষে ১২৭ রান তুলে হিট উইকেটের শিকারে পরিণত হন।
আলেহান্দ্রো গারনাচো
প্রারম্ভিক জীবন
আলেহান্দ্রো গারনাচো ফেরেইরা ২০০৪ সালের ১লা জুলাই তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন।
ভাইবার্ট উইট
আন্তর্জাতিক ক্রিকেট
১৯২০-এর দশক থেকে ১৯৩০-এর দশক পর্যন্ত মোটে দুইটি টেস্টে অংশগ্রহণ ছিল ভাইবার্ট উইটের। ১১ আগস্ট, ১৯২৮ তারিখে টেস্ট ক্রিকেটে অভিষেক ঘটে তার।
আলেহান্দ্রো গারনাচো
আন্তর্জাতিক ফুটবল
গারনাচো স্পেন অনূর্ধ্ব-১৮ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২১ সালে তিনি স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। অতঃপর ২০২২ সালে তিনি আর্জেন্টিনার বয়সভিত্তিক দলের হয়ে অভিষেক করেছেন।
ভাইবার্ট উইট
আন্তর্জাতিক ক্রিকেট
অধিনায়কত্বের কোনরূপ অভিজ্ঞতার ছাঁপ না থাকা সত্ত্বেও ১৯২৮ সালে ইংল্যান্ড গমনে ওয়েস্ট ইন্ডিজের সহঃঅধিনায়কের দায়িত্বপ্রাপ্ত হন। ব্যক্তিগতভাবে এ সফরটি তেমন ভালো হয়নি তার। মাত্র ২০.১৭ গড়ে ৩৪৩ রান তুলেছিলেন। তবে, ওভালে সিরিজের তৃতীয় টেস্টে অভিষেক খেলায় তিনি ২৩ ও অপরাজিত ১২ রানের ইনিংস খেলেছিলেন।
নিজ শহর ব্রিটিশ গায়ানার বোর্দায় ফেব্রুয়ারি, ১৯৩০ সালে ইংল্যান্ডের বিপক্ষে সিরিজের তৃতীয় খেলায় অপর টেস্টটি খেলেছিলেন তিনি। দূর্ভাগ্যজনকভাবে দলের বিজয়ে তিনি মাত্র ১০ ও ২২ রান তুলেছিলেন।
ব্যক্তিগত জীবন
১৯৬৯ সালে জর্জটাউনের কিংস্টনে ভাইবার্ট উইটের দেহাবসান ঘটে। মৃত্যুর বিষয়টি রেকর্ডবিহীন অবস্থায় ছিল ও ঐ সময়ে উইজডেনে উল্লেখ করা হয়নি।
ভাইবার্ট উইটের ভাইপো লেসলি উইট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। অন্যদিকে তার অন্য আট আত্মীয় প্রথম-শ্রেণীর ক্রিকেটে অথবা গুরুত্বপূর্ণ খেলায় অংশ নিয়েছেন।
অনন্ত প্রেম তুমি দাও আমাকে
‘অনন্ত প্রেম তুমি দাও আমাকে’ ১৯৯৭ সালে প্রকাশিত বাংলা চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৯৯৭ সালে মুক্তিপ্রাপ্ত কাজী হায়াৎ পরিচালিত চলচ্চিত্র লুটতরাজ-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু এবং কনক চাঁপা। চলচ্চিত্রে এই গানের চিত্রায়ণে অভিনয় ও ঠোট মিলিয়েছেন মান্না ও মৌসুমী। এই গানের মাধ্যমে বাংলা চলচ্চিত্রে গায়ক হিসেবে আইয়ুব বাচ্চু’র অভিষেক হয়।
পটভূমি
লুটতরাজ চলচ্চিত্রটি মান্না’র প্রথম প্রযোজিত চলচ্চিত্র। তিনি এই ছায়াছবির দর্শকদের চমক দেয়ার জন্য আইয়ুব বাচ্চুকে দিয়ে এই চলচ্চিত্রে নেপথ্য গান গাওয়ানোর ধারণা কাজী হায়াতকে উপস্থাপন করেছিলেন। আহমেদ ইমতিয়াজ বুলবুলও এই বিষয়ে মান্নাকে সমর্থন করেছিলেন। তবে তিনি আশাবাদী ছিলেন না। মান্না’র একান্ত আগ্রহ ও বহুবার অনুরোধ করার পর আইয়ুব বাচ্চু এই চলচ্চিত্রে নেপথ্য গান গাওয়ার সম্মতি দিয়েছিলেন।
সঙ্গীত প্রযোজনা
আইয়ুব বাচ্চু সম্মতি দেয়ার পর আহমেদ ইমতিয়াজ বুলবুল এই গানের গীতিরচনা ও সুরারোপ করেন। গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল। এই গানটি মুলত উচ্চ স্কেলে গাওয়া। আইয়ুব বাচ্চু উচ্চ স্কেলের গানে অভ্যস্ত হলেও কনক চাঁপা অভ্যস্ত ছিলেন না। আইয়ুব বাচ্চুর সাথে কণ্ঠদানের ক্ষেত্রে কনক চাঁপার স্বামী মইনুল ইসলাম খান বেশ চিন্তিত ছিলেন। পরবর্তীকালে সফলভাবে তাদের কণ্ঠধারণ সম্পন্ন হয়।
মুক্তি ও জনসংস্কৃতিতে প্রভাব
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয়। আইয়ুব বাচ্চুর ব্যান্ড সঙ্গীতের ভক্ত অনেকেই শুধু এই গান শোনার জন্য চলচ্চিত্রটি প্রেক্ষাগৃহে গিয়ে দেখেছেন। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্রে গান গাওয়া ছেড়ে দেয়ার আগে, আইয়ুব বাচ্চু তাঁর কনসার্টে শ্রোতাদের অনুরোধে এই গান পরিবেশন করেছিলেন। এই গানের মাধ্যমে ব্যান্ড ও রক সঙ্গীতে বাইরে চলচ্চিত্রের সঙ্গীত জগতে আইয়ুব বাচ্চুর সফল পদচারণা শুরু হয়। চলচ্চিত্র মুক্তির একুশ বছর পর অনুপম রেকর্ডিং মিডিয়ার ব্যানারে গানটির ভিডিও ২৮ এপ্রিল, ২০১৮ তারিখে ইউটিউবে অবমুক্ত করা হয়।
নিভি (বস্ত্র)
নিবী (নিভি, নিভী, নিবি) ছিল একটি নারীর পোশাক। এটি একটি সাধারণ কাপড়ের টুকরো ছিল যা কোমরের চারপাশে মোড়ানো বা পরার জন্য ছিল, এটি শরীরের নীচের অংশ ঢেকে রাখত।
অর্থ
সংস্কৃত ভাষায় নিবী শব্দের মানে হল নারীর কোমরের চারপাশে পরিহিত একটি নিচু পোশাক।
পোশাক
ঢেকে রাখা এবং জড়িয়ে পরা প্রাচীন ভারতীয় পোশাকের অভ্যস্ত রূপ ছিল। এটি বৈদিক যুগের একটি অন্তরঙ্গ পোশাক এবং মহিলাদের পোশাকের মধ্যে সবচেয়ে সংবেদনশীল। বেদে জড়িয়ে পরা ও মোড়ানোর ব্যবহার এবং শৈলী অনুসারে সমসাময়িক পোশাকের বর্ণনা দেওয়া হয়েছে। উত্তরীয় একটি উপরের শরীরের পোশাক, আদিবাস একটি বাইরের পোশাক এবং বাস একটি নিম্ন শরীরের পোশাক হিসাবে বোঝায়। অতএব নিবীকে বাস হিসেবে শ্রেণিবদ্ধ করা যেতে পারে, এটি একটি সাধারণ আয়তক্ষেত্রাকার পোশাকের টুকরো ছিল।
নিবী বিন্যাস
মহিলারা কোমরের চারপাশে নিবীকে আঁকড়ে ধরে রাখত। শরীরের উপরের অংশটি খোলা রেখে এটি মহিলাদের নীচের শরীরের জন্য একটি অভ্যন্তরীণ মোড়ক ছিল। পুরানো পোশাকে, এটি 'নিবী বাঁধ' নামেও পরিচিত ছিল। আরও তথ্যের জন্য দেখুন: শাড়ি § নিবী স্টাইল
মিয়াও
মিয়াও হল অরুণাচল প্রদেশ রাজ্যের চ্যাংলং জেলার একটি মহকুমা। এটি আসাম সীমানা থেকে প্রায় ২৫ কিমি দূরে অবস্থিত। এটি অরুণাচল প্রদেশের ৬০টি বিধানসভা নির্বাচনী কেন্দ্রের একটি।
ভূগোল এবং জলবায়ু
মিয়াও শহরটির স্থানাঙ্ক ।
মিয়াও এমন একটি অঞ্চলে অবস্থিত যেখানে উত্তর-পূর্ব ভারতের সবচেয়ে বেশি বৃষ্টিপাত হয়। নোয়া-ডিহিং মিয়াও দিয়ে প্রবাহিত হওয়া সর্বাধিক গুরুত্বপূর্ণ নদী। এখানকার পর্বতশ্রেণীর নাম পাটকাই বাম এবং এটি হিমালয়ের পূর্ব দিকের অংশ। উচ্চ বৃক্ষ সমন্বিত এই বনাঞ্চলটি চোরাকারবারীদের জন্য স্বর্গরাজ্য। মিয়াও অঞ্চলটি দিয়ুন এবং চৌখাম শহরদুটিকে জুড়েছে। দিয়ুন চাকমাদের এবং চৌখাম খাম্পতিদের কাছে সুরক্ষিত আশ্রয়। চৌখাম শহর প্লাইউড ব্যবসায় এতটাই উন্নত ছিল যে, একসময় এটি এশিয়ার সবচেয়ে ধনী গ্রাম ছিল। এটি একটি ছোট শহর, তবে এটি অন্যান্য অঞ্চলের সাথে সড়কপথে সংযুক্ত এবং এখানে প্রতিদিন বাস চলে।
জনসংখ্যার উপাত্ত
মিয়াওতে একটি বিশ্বজনীন পরিবেশ রয়েছে। এই অঞ্চলের প্রধান উপজাতিগুলি হল - টাংসা, সিঙ্গফো এবং লিসু। চাকমা জনজাতি এবং তিব্বতি শরণার্থীদের একটি বড় অংশ এখানে বসতি করেছে। ভারতে তাদের নেতার নির্বাসনের বার্ষিকীতে চীনা নেতৃত্বের প্রতিমূর্তি পোড়ানো তিব্বতবাসীদের একটি রীতি।
চৌখামের উত্তরের অঞ্চলটিতে মিশমি জনজাতির লোক বাস করে। তাদের অঞ্চল আফিম চাষের জন্য বিখ্যাত কারণ শুষ্ক পর্বত ভূভাগ আফিম চাষের পক্ষে খুব উপযুক্ত।
রাজনীতি
অক্টোবর ২০১৬, অনুযায়ী, মিয়াও আসনের মন্ত্রী হলেন কমলুং মোসাং।
শিক্ষা
কিছুদিন আগে পর্যন্ত, এখানে কেবলমাত্র দ্বাদশ শ্রেণি পর্যন্ত সরকার পরিচালিত বিদ্যালয় ছিল। এখন সেখানে অনেকগুলি বেসরকারী বিদ্যালয় রয়েছে। শীর্ষ বেসরকারী বিদ্যালয়গুলির মধ্যে লাইট অব দি ওয়ার্ল্ড, জাওলাই পাবলিক স্কুল এবং লিটল টটস স্কুল রয়েছে। এখানে শিক্ষাপ্রতিষ্ঠানগুলি দ্রুত বৃদ্ধি পাচ্ছে।
ধর্ম
উপজাতিরা নিজেদের মত ধর্মীয় অনুশীলন করে। তাদের মধ্যে অনেকেই ঈশ্বর হিসেবে সূর্য ও চন্দ্রকে বিশ্বাস করে। অনেকের বিশ্বাস তাদের নিজস্ব স্থানীয় দেবতা ‘রংফ্রাহ’ এর ওপর, তাদের মধ্যে কিছু আবার আত্মায় বিশ্বাসী। মিয়াওতে খ্রিস্ট ধর্ম এবং বৌদ্ধধর্মও প্রধান ধর্ম হিসেবে পালিত হয়।
মিয়াও বাজারের ঠিক মাঝখানে রয়েছে হিন্দু মন্দির। এবং নামদফা ক্ষেত্র পরিচালকের কার্যালয়ের কাছে আঞ্চলিক ধর্ম বিশ্বাসীদের রংফ্রাহের উপাসনাস্থল রয়েছে॥
৬৮তম ফিল্মফেয়ার পুরস্কার
৬৮তম ফিল্মফেয়ার পুরস্কার হল টাইমস গ্রুপ কর্তৃক আয়োজিত একটি অনুষ্ঠান, যা ২০২২ সালের সেরা ভারতীয় হিন্দি ভাষার চলচ্চিত্রসমূহকে স্বীকৃতি প্রদান করে।
অনুষ্ঠান
জিও ওয়ার্ল্ড সেন্টারে অনুষ্ঠিত ৬৮তম ফিল্মফেয়ার পুরস্কার ২০২২ সালে মুক্তিপ্রাপ্ত চলচ্চিত্রসমূহকে সম্মাননা প্রদান করে। ফিল্মফেয়ার ম্যাগাজিনের সম্পাদক জিতেশ পিল্লাই এক সংবাদ সম্মেলনে হুন্দাইকে টাইটেল স্পন্সর হিসেবে ঘোষণা করেন। অভিনেতা সালমান খান এবং আয়ুষ্মান খুরানা এবং মনীশ পলকে সহ-উপস্থাপক হিসেবে ঘোষণা করা হয়, এবং অভিনেতা টাইগার শ্রফ, ভিকি কৌশল, কার্তিক আর্যন, জ্যাকলিন ফার্নান্দেজ, জাহ্নবী কাপুর, বরুণ ধবন এবং গোবিন্দার অনুষ্ঠান চলাকালীন অভিনয় করার ঘোষণা দেওয়া হয়। অনুষ্ঠানটি ২০২৩ সালের ২৭শে এপ্রিল অনুষ্ঠিত হয় এবং ২৮শে এপ্রিল কালারস টিভিতে সম্প্রচারিত হয়।
বিজয়ী ও মনোনীত
২০২৩ সালের ২৪শে এপ্রিল ফিল্মফেয়ার মনোনয়ন ঘোষণা করে থাম্ব|162x162পিক্সেল|[[সঞ্জয় লীলা ভন্সালী গঙ্গুবাই কাঠিয়াওয়াডি-এর জন্য সেরা পরিচালক পুরস্কার বিজয়ী]] থাম্ব|212x212পিক্সেল| [[রাজকুমার রাও বাধাই দো-এর জন্য সেরা অভিনেতা বিজয়ী]] থাম্ব|216x216পিক্সেল| [[আলিয়া ভাট গঙ্গুবাই কাঠিয়াওয়াডি-এর জন্য সেরা অভিনেত্রীর পুরস্কার বিজয়ী]] থাম্ব|218x218পিক্সেল| [[অনিল কাপুর - জুগজুগ জিয়ো-এর জন্য সেরা পার্শ্ব অভিনেতা বিজয়ী]] থাম্ব|169x169পিক্সেল| [[শীবা চাড্ডা|শিবা চাড্ডা বাধাই দো-এর জন্য সেরা পার্শ্ব অভিনেত্রী বিজয়ী]] থাম্ব|364x364পিক্সেল|হর্ষবর্ধন কুলকার্নি [[বাধাই দো|বাধাই দো- এর জন্য সেরা পরিচালক (সমালোচক) পুরস্কার বিজয়ী]] থাম্ব|223x223পিক্সেল| সঞ্জয় মিশ্র বধ-এর জন্য সেরা অভিনেতা (সমালোচক) পুরস্কার বিজয়ী থাম্ব|226x226পিক্সেল|[[প্রেম চোপড়া - আজীবন সম্মাননা পুরস্কার লাভ করেন]]
কারিগরী পুরস্কার
২০২৩ সালের ২৪শে এপ্রিল কারিগরী পুরস্কারের মনোনয়ন ঘোষণা করা হয়।
২০১৯-এ ইরান
২০১৯-এ ইরানে সংঘটিত হওয়া ঘটনাবলির সংক্ষিপ্ত সার এটি।
লাত
লাত বা আল-লাত (আরবী: اللات) ছিলেন আরবের প্রাক-ইসলামী যুগের একজন দেবী। তিনি মক্কার তিনজন প্রধান দেবীর একজন। মুসলমানদের পবিত্র ধর্মগ্রন্থ কুরআন  শরীফের ৫৩ নম্বর সুরা নজমের ১৯ নম্বর আয়াত বা বাক্যে লাতের কথা বর্ণিত হয়েছে যা থেকে জানা যায় ইসলাম পূর্ববর্তী সময়ে আরবের অধিবাসীগন মানাত ও উজ্জার সাথে লাতকে আল্লাহর মেয়ে হিসেবে বিবেচনা করত।
মুহাম্মদ এর নির্দেশে তায়েফ এ লাতের মন্দির গুড়িয়ে দেয়া হয়।   তায়েফের গোত্রবাসীদের ক্ষমা করার পূর্বে লাতের মূর্তি ধ্বংস করার দাবী করেছিলেন মুহাম্মদ ।
বর্ণনা
পুরাতন উৎস থেকে জানা যায় আল-লাত ছিলো মেসোপটেমীয়দের পাতালের দেবী, যিনি এরেশকিগাল নামে পরিচিত, কার্থেজে তাকে আল্লাতু নামে ডাকা হতো।
পেত্রার নবতাঈগণ এবং হাত্রার জনসাধারণ লাতের পূজা করতো। তাকে গ্রীক দেবী এথেনা ও টাইচি এবং রোমান দেবী মিনার্ভার সাথে তুলনা করা হতো। প্রাচীন পূঁথিতে তাকে মহান দেবী নামে সম্বোধন করা হয়েছে।
গ্রীক ঐতিহাসিক হেরোডোটাস খ্রিষ্টপূর্ব ৫ম শতকে তার লেখায় লাতকে আফ্রোদিতির সমতুল্য বলে উল্লেখ করেছেন। "অ্যাসিরিয়ানরা আফ্রোডাইটকে মাইলিটা, আরবীয়রা আলিলাট [গ্রীক বানান: Ἀλιλάτ],এবং পারসিকদের মিথ্রা বলে। এছাড়াও সেই দেবতা ভারতীয় দেবতা মিত্রের সাথে যুক্ত।"
হেরোডোটাসের মতানুসারে প্রাচীন আরবগণ দুইজন ঈশ্বরে বিশ্বাস করতঃ "তারা ডায়োনিসাস এবং স্বর্গীয় আফ্রোডাইট ছাড়া অন্য কোনো দেবতাকে বিশ্বাস করে না; এবং তারা বলে যে তারা ডায়োনিসাসের মতো চুল পরে, মাথার চারপাশে কেটে দেয় এবং মন্দিরগুলি শেভ করে। তারা ডায়োনিসাসকে ডাকে,ওরোটাল্ট; এবং অ্যাফ্রোডাইট,আলিলাত।"
আল কোরআনের সুরা নজমে উজ্জা এবং মানাতের সঙ্গে লাতকে উল্লেখ করা হয়েছে ১৯ নম্বর আয়াতে। আল কোরআন, সুরা নজম, আয়াত ১৯,২০
হিশাস্ম ইবনে আল কালবি লিখিত কিতাব আল আসনাম (মূর্তি সম্পর্কিত বই) থেকে জানা যায় ইসলাম পূর্ববর্তী যুগে আরবগণ বিশ্বাস করতেন লাত কাবা শরীফে বাস করেন। এবং সেখানেও তার একটি মূর্তি স্থাপিত ছিলো।
"আল-লাত এর দায়িত্বে ছিল সাকিফ গোত্রের বনু আত্তাব ইবনে মালিক, যে এর উপর একটি প্রাসাদ নির্মাণ করে। কুরাইশসহ অন্যান্য আরবরা একে অনেক সম্মান করত। তারা এই দেবীর নামে তাদের সন্তানদের নাম রাখত 'জায়েদ আল-লাত' এবং 'তাইম আল-লাত' এভাবে। আল তায়েফ মসজিদের মিনারের বামদিকে এটি দাঁড় করানো ছিল। সাকিফ গোত্র ইসলাম গ্রহণ না করা পর্যন্ত আল লাতের উপাসনা অব্যাহত রেখেছিল। যখন আল্লাহর নবী (হযরত মুহাম্মদ সা.) আল মুগিরাহ ইবনে-শুবাহকে পাঠান, তিনি একে ধ্বংস করেন এবং তার মন্দির মাটির সাথে মিশিয়ে দেন।"
মন্দির ধ্বংস
তায়েফ বাসী লাতের পূজা করত। তাবুক যুদ্ধ  পরিচালিত হওয়ার একই বছরে ৬৩০ খ্রিষ্টাব্দে মুহাম্মদ  এর নির্দেশে আবু সুফিয়ান ইবনে হার্বের নেতৃত্বে পরিচালিত অভিযানে তায়েফে লাতের মন্দির ধ্বংস করা হয়। এর পূর্বে ইসলাম ধর্ম গ্রহণকারী বনু হাওয়াজিন গোত্র মালিকের নেতৃত্রে তায়েফ অবরোধ করে রাখে।
রেজাউল হক
রেজাউল হক (জন্ম ২০ নভেম্বর ১৯৮২) একজন বাংলাদেশী প্রথম শ্রেণির ক্রিকেটার যিনি সিলেট বিভাগের হয়ে খেলেন।
ইরি হ্রদ
ইরি হ্রদ (Lac Érié)  উত্তর আমেরিকার পাঁচ বৃহৎ হ্রদসমূহের মধ্যে চতুর্থ বৃহত্তম হ্রদ (ভূপৃষ্ঠের মাপ অনুযায়ী) এবং বিশ্বব্যাপী একাদশ-বৃহত্তম হ্রদ যদি পৃষ্ঠ এলাকা অনুযায়ী চিন্তা করা হয়। এটি সর্বদক্ষিণে, নিম্নতম গভীরতার, এবং ক্ষুদ্রতম আয়তনের হ্রদ, এবং সেকারণে এই হ্রদ সবচেয়ে কম গড় পানি উপস্থিতি রয়েছে। গভীরতম পর্যায়ে ইরি হ্রদ গভীর।
চিকন আলী
শামীম খান (মঞ্চ নাম চিকন আলী হিসাবে সবচেয়ে বেশি পরিচিত), হচ্ছেন একজন বাংলাদেশী চলচ্চিত্র অভিনেতা। চিকন আলী নওগাঁ জেলার বদলগাছী উপজেলায় জন্ম গ্রহণ করেন। চিকন আলীর দাম্পত্য সঙ্গী মডেল খুশি বিশ্বাস। চলচ্চিত্রে তিনি সাধারণত কৌতুক চরিত্রে অভিনয় করে থাকেন। ২০০৬ সালে মুক্তিপ্রাপ্ত এনায়েত করিম প্রযোজিত এম বি মানিকের রঙিন চশমা চলচ্চিত্রের মাধ্যমে তার চলচ্চিত্র শিল্পে অভিষেক ঘটে।
কালার ফটো (চলচ্চিত্র)
কালার ফটো ২০২০ সালে তেলুগু - ভাষায় নির্মিত একটি ভারতীয় পিরিয়ড রোমান্টিক কাহিনী চিত্র। এটি সন্দীপ রাজ পরিচালিত প্রথম চলচ্চিত্র। অম্রুতা প্রোডাকশনস এং লোক্যা এন্টরটেইনমেন্টস প্রযোজিত এই চিত্রে স্টার সুহাস এই প্রথম মুখ্য চরিত্রে অভিয় করেছেন। সঙ্গে আছেন চন্দিনী চৌধুরী, সুনীল এবং অন্যদের মধ্যে বিভা হর্ষ।   সংগীতায়োজনে কাল ভৈরব। মাথু ভাদালারার পরে সুরকার হিসাবে এটি তাঁর দ্বিতীয় ছবি। ছবিটি ১৯৯০-এর দশকের মাঝামাঝি অন্ধ্র প্রদেশ এর মছলিপট্টনম -এর পটভূমিতে এক "গড়পড়তা লোক" এর গল্প।   ২০২০ সালের ২৩ অক্টোবর চলচ্চিত্রটির প্রিমিয়ার হয়েছিল আহা -তে। অভিনেতা-কৌতুক শিল্পী সুনীল তাঁর আগের অভিনীত ছবি ডিসকো রাজা (২০২০) এর মতোই একটি বিরোধী চরিত্রে অভিনয় করেছেন।
এই ছবিতে অনেক অভিনেতারই ফিল্মে আত্মপ্রকাশ ঘটেছে যাঁরা এর আগে ছবিটির পরিচালক সন্দীপ রাজের বেশ কয়েকটি স্বল্পদৈর্ঘ্য ছবিতে কাজ করেছিলেন। মছলিপট্টনম, বিজয়ওয়াদা এবং অন্ধ্র প্রদেশ এর আশেপাশের অঞ্চলে ছবিটির পুরো শুটিং হয়েছে। এই ছবিটি ৬ কোটি টাকার একটি ছোট বাজেটে তৈরি করা হয় এবং 'হিট ফিল্ম' হিসাবে স্বীকৃতিও লাভ করে। কালার ফটো ২০২০-র এখনও পর্যন্ত কয়েকটি সফল টলিউড চলচ্চিত্রের মধ্যে একটি হয়ে উঠেছে।
পটভূমি
দীপ্তি তার বাবার মৃত্যু সংবাদ পেয়েছে। এই দৃশ্য দিয়ে ছবিটি শুরু হয়। দীপ্তি এবং তার স্বামী চান্দু তাদের গ্রামে পৌঁছে তাদের পরিবারের সাথে দেখা করে। দীপ্তির ভাই রামারাজু এবং স্থানীয় সাব-ইন্সপেক্টর তার সাথে কথা বলার চেষ্টা করে। কিন্তু দীপ্তি তাদের সে চেষ্টা বন্ধ করে দিয়ে জিপে তার প্রাক্তন জয়কৃষ্ণের বাড়িতে চলে যায়। তার বন্ধু পদ্মজা তার সাথে এসেছিল এবং তাদের দু'জনের মধ্যে কিছু কথা চালাচালি চলে। জয়কৃষ্ণের সাথে তার অতীত বিষয়গুলির খুব মিল খুঁজে পায় এবং দীপ্তি তার গল্পটি বর্ণনা শুরু করে।
দুধওয়ালার ছেলে জয়কৃষ্ণ দীপ্তির সাথে একই কলেজে পড়াশোনা করত। একবার দেবী চরিত্রে অভিনয়ের জন্য দীপ্তি মহড়া দিচ্ছিল। তখন জয়কৃষ্ণ তার প্রেমে পড়ে। কিন্তু সে কালো এবং নিম্নবিত্ত পরিবার থেকে এসেছে - দীপ্তির মতো সে নয়। তাই সে কখনও দীপ্তির প্রতি তার অনুভূতি প্রকাশ করে না। এক বছর পরে দীপ্তি জয়কৃষ্ণের মুখোমুখি হয় এবং প্রস্তাব দেয়। জয়কৃষ্ণের অনুরোধে দীপ্তি তাদের সম্পর্ককে গোপন রাখতে মেনে নেয়।